Fontos jogi nyilatkozat

|

52006PC0793

Javaslat a Tanács határozata a Szlovén Köztársaságnak az atomenergia területén való polgári jogi felelősségről szóló, 1960. július 29-i Párizsi Egyezményt módosító, 2004. február 12-i jegyzőkönyv Európai Közösség érdekében történő megerősítésére való felhatalmazásáról  /* COM/2006/0793 végleges - AVC 2006/0260 */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 13.12.2006COM(2006) 793 végleges2006/0260 (AVC)JavaslatA TANÁCS HATÁROZATAa Szlovén Köztársaságnak az atomenergia területén való polgári jogi felelősségről szóló, 1960. július 29-i Párizsi Egyezményt módosító, 2004. február 12-i jegyzőkönyv Európai Közösség érdekében történő megerősítésére való felhatalmazásáról(előterjesztő: a Bizottság)INDOKOLÁS1. A 2003-as és 2004-es határozatokA 2003. november 27-i 2003/882/EK és a 2004. március 8-i 2004/294/EK határozatával a Tanács felhatalmazta azon tagállamokat, amelyek az atomenergia területén való polgári jogi felelősségről szóló, 1960. július 29-i párizsi egyezmény (Párizsi Egyezmény) szerződő felei, hogy az Európai Közösség érdekében aláírják és megerősítsék az említett egyezményt módosító jegyzőkönyvet, vagy ahhoz csatlakozzanak.E határozatokra azért volt szükség, mivel e jegyzőkönyv olyan rendelkezéseket tartalmaz, amelyek érintik a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendeletben meghatározott szabályokat. A Közösségnek e területen kizárólagos hatásköre van; a tagállamok azokon a területeken őrzik meg hatáskörüket, amelyek a közösségi jogszabályokat nem érintő jegyzőkönyv hatálya alá tartoznak.A Párizsi Egyezmény és az azt módosító jegyzőkönyv nem áll nyitva regionális integrációban részt vevő szervezet számára, ezért ebben a rendkívül kivételes esetben indokoltnak tűnik, hogy a tagállamok a jegyzőkönyvet a Közösség érdekében írják alá vagy annak érdekében csatlakozzanak ahhoz.A két határozat címzettjei azok a tagállamok, amelyek a Párizsi Egyezmény szerződő felei, Dánia, Ausztria, Írország és Luxemburg kifejezett kivételével. Az Európai Unióról szóló szerződéshez csatolt, Dánia helyzetéről szóló jegyzőkönyv 1. és 2. cikke alapján és az Európai Közösséget létrehozó szerződés alapján tulajdonképpen Dániát nem kötelezi a 44/2001/EK rendelet, sem annak végrehajtása. Továbbá Ausztria, Írország és Luxemburg, amelyek nem részesei a Párizsi Szerződésnek, kifejezetten kivételt képeznek a határozatok alkalmazása alól, és továbbra is a 44/2001/EK rendeletben meghatározott közösségi szabályokra támaszkodnak, és azt alkalmazzák a Párizsi Egyezmény, valamint az azt módosító jegyzőkönyv hatálya alá tartozó területeken.A fent említett határozatokban címzettként megjelölt tagállamok az Európai Közösség érdekében 2004. február 12-én írták alá ezen egyezmény jegyzőkönyvét. A 2004/294/EK határozat 2. cikkének (1) bekezdésével összhangban megteszik a szükséges lépéseket, hogy a jegyzőkönyvet lehetőleg 2006. december 31-éig megerősítsék.2. Az Unió bővítése utáni helyzetA 2003. április 16-án aláírt csatlakozási szerződéshez csatolt, a Cseh Köztársaság, az Észt Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozásának feltételeiről szóló okmány 53. cikke alapján „a csatlakozás időpontjától az új tagállamokat az EK-Szerződés 249. cikke és az Euratom-Szerződés 161. cikke szerinti irányelvek és határozatok címzettjeinek kell tekinteni, feltéve hogy ezeknek az irányelveknek és határozatoknak az összes jelenlegi tagállam a címzettje volt.”A Párizsi Egyezmény jegyzőkönyvének aláírására és megerősítésére felhatalmazó 2003/882/EK és 2004/294/EK tanácsi határozatoknak a csatlakozási okmány 53. cikkének értelmében nem az összes „jelenlegi tagállam” volt a címzettje. Ennek következtében azon országokat, amelyek 2004. május 1-jén csatlakoztak az Európai Unióhoz, nem kötik a határozatok, mivel azoknak a csatlakozási okmány 53. cikke értelmében nem címzettjei.Másrészről az említett határozatok nem képezték részét a csatlakozást megelőző technikai kiigazításoknak az ugyanazon csatlakozási okmány 57. cikkében említett rendelkezésekkel összhangban.Az új tagállamok közül csak Szlovénia részese a Párizsi Egyezménynek, amelynek jegyzőkönyvét 2004. február 12-én írta alá.A Cseh Köztársaság, Észtország, Magyarország, Lettország, Litvánia, Lengyelország és Szlovákia nem részese a Párizsi Egyezménynek, de részese az atomkárokért való polgári jogi felelősségről szóló, 1963. május 21-i bécsi egyezménynek (Bécsi Egyezmény).Ciprus és Málta nem részese semmilyen, az atomenergia területén való polgári jogi felelősségről szóló nemzetközi egyezménynek.Bulgária és Románia, az Unióhoz való csatlakozás küszöbén, részesei a Bécsi Egyezménynek is.3. A 2004/294/EK határozat végrehajtásaA 2004/294/EK határozat címzettjei felvették a kapcsolatot annak érdekében, hogy e határozat 2. cikkének (1) bekezdésével összhangban egyidejűleg erősítsék meg a jegyzőkönyvet.Kívánatos és a 2004/294/EK határozat szellemének megfelelő, hogy a jegyzőkönyv megerősítése tekintetében Szlovénia követni tudja a többi tagállamot. E célból Szlovéniát fel kell hatalmazni, hogy a jegyzőkönyvet az Európai Közösség érdekében erősítse meg, mint ahogy az adott határozatban említett tagállamok is.4. Ez a határozatA fentiek fényében a jelenlegi határozat egyetlen célja, hogy Szlovéniát a 2004/294/EK határozatban említett többi tagállammal azonos helyzetbe hozza.Ennek következtében, e határozat nem sérti:-  Azon más tagállamok helyzetét, amelyek a Bécsi Egyezmény részesei;-  Azon más tagállamok helyzetét, amelyek nem részesei semmilyen, az atomenergia területén való polgári jogi felelősségről szóló egyezménynek;-  Az Euratom-Szerződés alapján a Bizottság azon jogát, hogy az atomenergia területére vonatkozó polgári jogi felelősség területén kezdeményezéseket tegyen.2006/0260 (AVC)JavaslatA TANÁCS HATÁROZATAa Szlovén Köztársaságnak az atomenergia területén való polgári jogi felelősségről szóló, 1960. július 29-i Párizsi Egyezményt módosító, 2004. február 12-i jegyzőkönyv Európai Közösség érdekében történő megerősítésére való felhatalmazásárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 61. cikke c) pontjára és 67. cikkére, összefüggésben a 300. cikke (2) bekezdésének első albekezdésével és (3) bekezdésének második albekezdésével,tekintettel a Bizottság javaslatára[1],tekintettel az Európai Parlament hozzájárulására[2],mivel:(1) Az 1964. január 28-i kiegészítő jegyzőkönyvvel és az 1982. november 16-i jegyzőkönyvvel módosított, az atomenergia területén való polgári jogi felelősségről szóló, 1960. július 29-i párizsi egyezményt (a továbbiakban: Párizsi Egyezmény) módosító 2004-es jegyzőkönyv olyan rendelkezéseket tartalmaz, amelyek érintik a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2004. december 22-i 44/2001/EK tanácsi rendeletben[3] megállapított szabályokat, amelyek tekintetében a Közösségnek kizárólagos hatásköre van.(2) A 2003. november 27-i 2003/882/EK határozattal azon tagállamok, amelyek részesei a Párizsi Egyezménynek, felhatalmazást kaptak, hogy az Európai Közösség érdekében aláírják az említett jegyzőkönyvet. A 2004. március 8-i 2004/294/EK határozattal a Tanács felhatalmazta továbbá ugyanezen tagállamokat, hogy az Európai Közösség érdekében megerősítsék az említett jegyzőkönyvet, vagy ahhoz csatlakozzanak. Az adott határozat 2. cikke alapján az említett tagállamok megteszik a szükséges lépéseket, hogy egyidejűleg, lehetőleg 2006. december 31-éig, letétbe helyezzék a jegyzőkönyvvel kapcsolatos megerősítő vagy csatlakozási okiratukat.(3) A 2004/294/EK határozatnak – mint a 2003/882/EK határozatnak is – csak azok a tagállamok a címzettjei, amelyek 2004. március 8-án a Közösség tagjai voltak, Ausztria, Dánia, Írország és Luxemburg kivételével, ahogy ez a határozat 1. cikkének (3) és (4) bekezdésének összekapcsolt alkalmazásából is kitűnik.(4) A Szlovén Köztársaság 2004. február 12-én írta alá a jegyzőkönyvet. Mivel 2004. május 1-jén csatlakozott az Európai Unióhoz, nem címzettje a 2004/294/EK határozatnak, valamint a Cseh köztársaság, az Észt Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről szóló okmány 53. cikke nem volt alkalmazandó esetében.(5) Az Európai Unióról szóló szerződéshez csatolt, Dánia helyzetéről szóló jegyzőkönyv 1. és 2. cikkével és az Európai Közösséget létrehozó szerződéssel összhangban, Dánia nem vesz részt e határozat elfogadásában, és annak végrehajtása nem kötelezi.(6) A jegyzőkönyv Szlovénia általi megerősítése nem sérti a Közösség azon tagállamainak helyzetét, amelyek nem részesei a Párizsi Egyezménynek,ELFOGADTA EZT A HATÁROZATOT:1. cikkA Közösség hatásköreinek sérelme nélkül a Szlovén Köztársaság az Európai Közösség érdekében megerősíti a Párizsi Egyezményt módosító jegyzőkönyvet, amelynek a szövegét csatolták a 2003/882/EK határozathoz.A jegyzőkönyv Szlovénia általi megerősítése nem sérti a Közösség azon tagállamainak helyzetét, amelyek nem részesei a Párizsi Egyezménynek,2. cikkSzlovénia megteszi a szükséges intézkedéseket, hogy a jegyzőkönyvvel kapcsolatos megerősítő okiratát a 2004/294/EK határozatban címzettként megnevezett többi tagállammal lehetőleg egyidejűleg letétbe helyezze.3. cikkA jegyzőkönyv megerősítését követően Szlovénia írásban tájékoztatja a Gazdasági Együttműködési és Fejlesztési Szervezet főtitkárságát, hogy a megerősítés e határozatnak megfelelően történt.4. cikkEnnek a határozatnak az Európai Közösséget létrehozó szerződéssel összhangban Szlovénia a címzettje.Kelt Brüsszelben, -án/-én.a Tanács részérőlaz elnök [1] HL C …., … o.[2] HL C …., … o.[3] HL L 12., 2001.1.16., 1. o.


               EURÓPAI BIZOTTSÁG
            Brüsszel, 2016.10.13.
            COM(2016) 656 final
            2016/0324(NLE)
            Javaslat
            A TANÁCS HATÁROZATA
            az egyrészről az Európai Unió és az Európai Atomenergia-közösség és tagállamaik, másrészről Ukrajna közötti társulási megállapodás által létrehozott állategészségügyi és növényegészségügyi intézkedésekkel foglalkozó albizottságban, a kereskedelemmel és a fenntartható fejlődéssel foglalkozó albizottságban, a vámügyekkel foglalkozó albizottságban és a földrajzi árujelzőkkel foglalkozó albizottságban az Unió által az állategészségügyi és növényegészségügyi intézkedésekkel foglalkozó albizottság, a kereskedelemmel és a fenntartható fejlődéssel foglalkozó albizottság, a vámügyekkel foglalkozó albizottság és a földrajzi árujelzőkkel foglalkozó albizottság eljárási szabályzatának elfogadásával kapcsolatosan elfogadandó álláspontról

               INDOKOLÁS

               1.A JAVASLAT HÁTTERE

               •A javaslat indokai és céljai

               A csatolt javaslat képezi a jogi eszközt az egyrészről az Európai Unió és az Európai Atomenergia-közösség és tagállamaik, másrészről Ukrajna közötti társulási megállapodás (a továbbiakban: a megállapodás) által létrehozott állategészségügyi és növényegészségügyi intézkedésekkel foglalkozó albizottságban (a továbbiakban: SPS-albizottság), kereskedelemmel és a fenntartható fejlődéssel foglalkozó albizottságban (a továbbiakban: TSD-albizottság), vámügyekkel foglalkozó albizottságban és a földrajzi árujelzőkkel foglalkozó albizottságban (a továbbiakban: GI-albizottság) az Unió által az SPS-albizottság, a kereskedelemmel és a fenntartható fejlődéssel foglalkozó albizottság, a vámügyekkel foglalkozó albizottság és a földrajzi árujelzőkkel foglalkozó albizottság eljárási szabályzatának elfogadásával kapcsolatosan képviselendő álláspont engedélyezéséhez.

               A megállapodást 2014. június 27-én írták alá Brüsszelben, és IV. címét (Kereskedelem és kereskedelemmel kapcsolatos ügyek) (mélyreható és átfogó szabadkereskedelmi megállapodás) 2016. január 1-je óta ideiglenesen alkalmazzák.

               A megállapodás létrehozta az állategészségügyi és növényegészségügyi intézkedésekkel foglalkozó albizottságot, a kereskedelemmel és a fenntartható fejlődéssel foglalkozó albizottságot, a vámügyekkel foglalkozó albizottságot és a földrajzi árujelzőkkel foglalkozó albizottságot. Ezen albizottságok feladata, hogy nyomon kövessék a megállapodás mélyreható és átfogó szabadkereskedelmi térségre vonatkozó részének végrehajtását, és megoldják az ezzel kapcsolatban felmerülő kérdéseket. Az albizottságoknak el kell fogadniuk saját eljárási szabályzatukat. Az albizottságok első üléseire várhatóan 2016 elején kerül majd sor. Az említett albizottságok eljárási szabályzata – mely e javaslat mellékletét képezi – a Társulási Bizottság eljárási szabályzatán alapul.

               •Összhang a szabályozási terület jelenlegi rendelkezéseivel

               E javaslat a fent említett megállapodás rendelkezései alapján és különös tekintettel a felek közötti mélyreható és átfogó szabadkereskedelmi térség kialakítására (mélyreható és átfogó szabadkereskedelmi megállapodás) irányuló céljára végrehajtja az Unió közös kereskedelempolitikáját Ukrajnával, azaz a keleti szomszédság egyik partnerországával szemben.

               •Összhang az Unió egyéb szakpolitikáival

               E javaslat összhangban áll és hozzájárul az Unió többi külső politikájának, nevezetesen az európai szomszédságpolitika és a fejlesztési együttműködési politika végrehajtásához Ukrajna viszonylatában.

               2.
                     JOGALAP, SZUBSZIDIARITÁS ÉS ARÁNYOSSÁG

               •Jogalap

               A megállapodás által létrehozott bizottságokban és albizottságokban képviselendő uniós álláspont meghatározásának jogalapját az Európai Unió működéséről szóló szerződés képezi, különös tekintettel annak 207. cikke (4) bekezdésére, összefüggésben 218. cikke (9) bekezdésével.

               Az eljárási szabályzat négy tervezetszöveg Ukrajna általi jóváhagyása fényében az Európai Bizottság az EUMSZ 207. cikkének (4) bekezdése és 218. cikkének (9) bekezdése alapján javasolja, hogy a Tanács fogadja el az Unió által az Európai Unió és Ukrajna közötti társulási megállapodás által létrehozott SPS-albizottság, a kereskedelemmel és a fenntartható fejlődéssel foglalkozó albizottság, a vámügyekkel foglalkozó albizottság és a földrajzi árujelzőkkel foglalkozó albizottság első ülésén az eljárási szabályzatuk elfogadásával kapcsolatosan képviselendő álláspont engedélyezéséről szóló határozatot.

               A megállapodás 74. cikke létrehozza az SPS-albizottságot, amely első ülésén elfogadja saját munkarendjét. Az SPS-albizottság ülése 2016 második felében esedékes. Az első ülésre tekintettel a szóban forgó albizottság eljárási szabályzatának tervezetére vonatkozó uniós álláspont kidolgozása szükséges. A mellékelt szabályzattervezetet Ukrajna jóváhagyta.

               A megállapodás 300. cikke létrehozza a kereskedelemmel és a fenntartható fejlődéssel foglalkozó albizottságot, amelynek el kell fogadnia saját eljárási szabályzatát. A kereskedelemmel és a fenntartható fejlődéssel foglalkozó albizottság első ülésére várhatóan 2016 második felében kerül sor. Következésképpen a szóban forgó albizottság eljárási szabályzatának tervezetére vonatkozó uniós álláspont kidolgozása szükséges. A mellékelt szabályzattervezetet Ukrajna jóváhagyta.

               A megállapodás 83. cikke létrehozza a vámügyekkel foglalkozó albizottságot, amelynek el kell fogadnia saját eljárási szabályzatát. A vámügyekkel foglalkozó albizottság első ülésére várhatóan 2016 második felében kerül sor. Következésképpen a szóban forgó albizottság eljárási szabályzatának tervezetére vonatkozó uniós álláspont kidolgozása szükséges. A mellékelt szabályzattervezetet Ukrajna jóváhagyta.

               A megállapodás 211. cikke létrehozza a földrajzi árujelzőkkel foglalkozó albizottságot, amelynek el kell fogadnia saját eljárási szabályzatát. A vámügyekkel foglalkozó albizottság első ülésére várhatóan 2016 második felében kerül sor. Következésképpen a szóban forgó albizottság eljárási szabályzatának tervezetére vonatkozó uniós álláspont kidolgozása szükséges. A mellékelt szabályzattervezetet Ukrajna jóváhagyta.

               •Szubszidiaritás (nem kizárólagos hatáskör esetén)

               A közös kereskedelempolitika az EUMSZ 3. cikke szerint az Unió kizárólagos hatásköre. A szubszidiaritás elve ezért nem alkalmazandó.

               •Arányosság

               Erre a javaslatra az Uniónak az Ukrajnával létrejött megállapodásban vállalt nemzetközi kötelezettségei végrehajtásához van szükség.

               •A jogi aktus típusának megválasztása

               Ez a javaslat összhangban áll az EUMSZ 218. cikkének (9) bekezdésével, amely szerint a Tanács határozatot fogad el a megállapodással létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia. Nincs más olyan jogi eszköz, amely útján elérhetőek lennének e javaslat célkitűzései.

               3.
                     AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

                  Tárgytalan.

               •Az érdekelt felekkel folytatott konzultációk

               E javaslat vonatkozásában az érdekelt felekkel folytatott konzultációk nem alkalmazandók, mivel a javaslat célja, hogy végrehajtsa a megállapodásban meghatározott uniós kötelezettségvállalásokat.

               •Szakértői vélemények beszerzése és felhasználása

                  Tárgytalan.

               •Hatásvizsgálat

               A megállapodás kereskedelmi és kereskedelemmel kapcsolatos rendelkezései az előzetes hatásvizsgálat (a Bizottság Kereskedelmi Főigazgatóságának a Kereskedelem fenntarthatóságáról szóló, 2007. évi hatásvizsgálata) tárgyát képezték, amely beépült a mélyreható és átfogó szabadkereskedelmi megállapodásról szóló tárgyalási folyamatba. Az említett tanulmány megerősítette, hogy a kereskedelmi és kereskedelemmel kapcsolatos rendelkezések végrehajtása kedvezően hatna az EU és Ukrajna gazdaságára egyaránt. A javaslatnak semmilyen kedvezőtlen hatása sincs az Unió gazdasági, szociális vagy környezetvédelmi szakpolitikájára.

               •
                     Célravezető szabályozás és egyszerűsítés

                  A megállapodásra ebben a szakaszban nem vonatkoznak a REFIT-eljárások; a megállapodás nem keletkeztet semmilyen költséget az uniós kkv-k számára; és nem vet fel semmilyen kérdést a digitális környezet szempontjából.

               •Alapvető jogok

               A javaslat nem jár következményekkel az alapvető jogok uniós védelme szempontjából.

               4.
                     KÖLTSÉGVETÉSI VONZATOK

                  Tárgytalan.

               5.
                     EGYÉB ELEMEK

               •
                     Végrehajtási tervek, valamint a nyomon követés, az értékelés és a jelentéstétel szabályai

                  A megállapodás végrehajtását rendszeresen felülvizsgálja az EU–Ukrajna Társulási Tanács és annak a megállapodással létrehozott alárendelt szervei. Az Európai Bizottság az EU-Ukrajna kereskedelmi formációban ülésező Társulási Bizottság által évente legalább egyszer, többek között az e javaslatban foglalt elemekről tartott ülésének időpontját követően jelentést tesz az Európai Parlamentnek és a Tanácsnak.

               •Magyarázó dokumentumok (irányelvek esetén)

                  Tárgytalan.

               •A javaslat egyes rendelkezéseinek részletes magyarázata

                  A javaslat célja az uniós álláspont elfogadása az alábbival kapcsolatban:

               A mélyreható és átfogó szabadkereskedelmi megállapodást, az EU és Ukrajna közötti társulási megállapodás (a továbbiakban: társulási megállapodás) részeként 2016. január 1-je óta alkalmazzák. A megállapodás számos közös intézményt hozott létre, többek között az állategészségügyi és növényegészségügyi intézkedésekkel foglalkozó albizottságot, a kereskedelemmel és a fenntartható fejlődéssel foglalkozó albizottságot, a vámügyekkel foglalkozó albizottságot és a földrajzi árujelzőkkel foglalkozó albizottságot, amelyek a mélyreható és átfogó szabadkereskedelmi megállapodásokban foglalt, az adott szakterületeikhez kapcsolódó kötelezettségvállalások végrehajtásáért felelősek.

               Az EUMSZ 218. cikke (9) bekezdésével összhangban a társulási megállapodás valamely szerve által elfogadandó, joghatással bíró közös határozathoz előzetes tanácsi határozatra van szükség az uniós álláspontról.

               •

               2016/0324 (NLE)

               Javaslat

               A TANÁCS HATÁROZATA

               az egyrészről az Európai Unió és az Európai Atomenergia-közösség és tagállamaik, másrészről Ukrajna közötti társulási megállapodás által létrehozott állategészségügyi és növényegészségügyi intézkedésekkel foglalkozó albizottságban, a kereskedelemmel és a fenntartható fejlődéssel foglalkozó albizottságban, a vámügyekkel foglalkozó albizottságban és a földrajzi árujelzőkkel foglalkozó albizottságban az Unió által az állategészségügyi és növényegészségügyi intézkedésekkel foglalkozó albizottság, a kereskedelemmel és a fenntartható fejlődéssel foglalkozó albizottság, a vámügyekkel foglalkozó albizottság és a földrajzi árujelzőkkel foglalkozó albizottság eljárási szabályzatának elfogadásával kapcsolatosan elfogadandó álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (4) bekezdésére, összefüggésben annak 218. cikke (9) bekezdésével,

               tekintettel a Bizottság javaslatára,

               mivel:

               (1)Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (a továbbiakban: a megállapodás) 486. cikke előírja a megállapodás meghatározott részeinek ideiglenes alkalmazását.

               (2)A 2014. június 23-i 2014/668/EU tanácsi határozat
                  1
                4. cikke meghatározza a megállapodás ideiglenesen alkalmazandó rendelkezéseit, amelyek közé tartoznak az állategészségügyi és növényegészségügyi albizottság (a továbbiakban: SPS-albizottság), a kereskedelemmel és a fenntartható fejlődéssel foglalkozó albizottság, a vámügyekkel foglalkozó albizottság és a földrajzi árujelzőkkel foglalkozó albizottság létrehozására és működésére vonatkozó rendelkezések is.

               (3)A megállapodás 74. cikke értelmében az SPS-albizottság az első ülésén fogadja el munkarendjét.

               (4)A megállapodás 300. cikke szerint a kereskedelemmel és a fenntartható fejlődéssel foglalkozó albizottság megállapítja saját eljárási szabályzatát.

               (5)A megállapodás 83. cikke szerint a vámügyekkel foglalkozó albizottság elfogadja saját eljárási szabályzatát.

               (6)A megállapodás 211. cikke szerint a földrajzi árujelzőkkel foglalkozó albizottság elfogadja saját eljárási szabályzatát,

               ELFOGADTA EZT A HATÁROZATOT:

               1. cikk

               (1)Az egyrészről az Európai Unió és az Európai Atomenergia-közösség és tagállamaik, másrészről Ukrajna közötti társulási megállapodás 74. cikke által létrehozott állategészségügyi és növényegészségügyi albizottságban (a továbbiakban: SPS-albizottság) az Unió által képviselendő álláspont az SPS-albizottság eljárási szabályzatáról szóló, e határozathoz csatolt határozattervezeten alapul.

               (2)Az Uniót az SPS-albizottságban képviselő személyek a Tanács további határozata nélkül elfogadhatnak kisebb módosításokat a határozattervezethez.

               2. cikk

               (1)Az egyrészről az Európai Unió és az Európai Atomenergia-közösség és tagállamaik, másrészről Ukrajna közötti társulási megállapodás 300. cikke által létrehozott, kereskedelemmel és fenntartható fejlődéssel foglalkozó albizottságban az Unió által a kereskedelemmel és fenntartható fejlődéssel foglalkozó albizottság eljárási szabályzatának elfogadása tekintetében képviselendő álláspont az említett albizottság e határozathoz csatolt határozattervezetén alapul.

               (2)Az Uniót a kereskedelemmel és a fenntartható fejlődéssel foglalkozó albizottságban képviselő személyek a Tanács további határozata nélkül elfogadhatnak kisebb módosításokat a határozattervezethez.

               3. cikk

               (1)Az egyrészről az Európai Unió és az Európai Atomenergia-közösség és tagállamaik, másrészről Ukrajna közötti társulási megállapodás 83. cikke által létrehozott vámügyekkel foglalkozó albizottságban az Unió által képviselendő álláspont a vámügyi albizottság eljárási szabályzatáról szóló, e határozathoz csatolt határozattervezeten alapul.

               (2)Az Uniót a vámügyekkel foglalkozó albizottságban képviselő személyek a Tanács további határozata nélkül elfogadhatnak kisebb módosításokat a határozattervezethez.

               4. cikk

               (1)Az egyrészről az Európai Unió és az Európai Atomenergia-közösség és tagállamaik, másrészről Ukrajna közötti társulási megállapodás 211. cikke által létrehozott földrajzi árujelzőkkel foglalkozó albizottságban az Unió által képviselendő álláspont a földrajzi árujelzőkkel foglalkozó albizottság eljárási szabályzatáról szóló, e határozathoz csatolt határozattervezeten alapul.

               (2)Az Uniót a földrajzi árujelzőkkel foglalkozó albizottságban képviselő személyek a Tanács további határozata nélkül elfogadhatnak kisebb módosításokat a határozattervezethez.

               5. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)
                  A Tanács 2014. június 23-i határozata az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásnak a megállapodás III. címe (a harmadik országoknak a másik fél területén jogszerűen, munkavállalóként foglalkoztatott állampolgáraival kapcsolatos bánásmódra vonatkozó rendelkezések kivételével), valamint IV., V., VI. és VII. címe és a vonatkozó mellékletek és jegyzőkönyvek tekintetében az Európai Unió nevében történő aláírásáról és ideiglenes alkalmazásáról (HL L 278., 2014.9.20., 1. o.).

    ---documentbreak---

               EURÓPAI BIZOTTSÁG
            Brüsszel, 2016.10.13.
            COM(2016) 656 final
            MELLÉKLET
            a következőhöz:
            JavaslatA TANÁCS HATÁROZATA
            az egyrészről az Európai Unió és az Európai Atomenergia-közösség és tagállamaik, másrészről Ukrajna közötti társulási megállapodás által létrehozott állategészségügyi és növényegészségügyi intézkedésekkel foglalkozó albizottságban, a kereskedelemmel és a fenntartható fejlődéssel foglalkozó albizottságban, a vámügyekkel foglalkozó albizottságban és a földrajzi árujelzőkkel foglalkozó albizottságban az Unió által az állategészségügyi és növényegészségügyi intézkedésekkel foglalkozó albizottság, a kereskedelemmel és a fenntartható fejlődéssel foglalkozó albizottság, a vámügyekkel foglalkozó albizottság és a földrajzi árujelzőkkel foglalkozó albizottság eljárási szabályzatának elfogadásával kapcsolatosan elfogadandó álláspontról

               TERVEZET

               AZ EU–UKRAJNA állat- és növényegészségügyi intézkedésekkel foglalkozó albizottság

               ...-i 1/2016. sz. HATÁROZATA

               eljárási szabályzatának elfogadásáról

               AZ EU–UKRAJNA ÁLLAT- ÉS NÖVÉNYEGÉSZSÉGÜGYI INTÉZKEDÉSEKKEL FOGLALKOZÓ ALBIZOTTSÁG,

               tekintettel az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásra (a továbbiakban: a megállapodás) és különösen annak 74. cikkére,

               mivel:

               (1)A megállapodás 486. cikkével összhangban a megállapodás meghatározott részei, ideértve a IV. cím (Kereskedelem és kereskedelemmel kapcsolatos ügyek) 4. fejezetét (Állategészségügyi és növényegészségügyi intézkedések) is, 2016. január 1-jétől ideiglenesen alkalmazandók.

               (2)A megállapodás 74. cikke értelmében az állategészségügyi és növényegészségügyi intézkedésekkel foglalkozó albizottságnak (a továbbiakban: SPS-albizottság) mérlegelnie kell minden, a megállapodás IV. címe (Kereskedelem és kereskedelemmel kapcsolatos ügyek) 4. fejezetének (Állategészségügyi és növényegészségügyi intézkedések) végrehajtásával összefüggő kérdést.

               (3)A megállapodás 74. cikkének (5) bekezdése szerint az SPS-albizottság maga állapítja meg eljárási szabályait,

               A KÖVETKEZŐKÉPPEN HATÁROZOTT:

               1. cikk

               Az SPS-albizottság függelékben szereplő eljárási szabályzata elfogadásra kerül.

               2. cikk

               Ez a határozat az elfogadásának napján lép hatályba.

               Kelt ...-ban/-ben, …-án/-én.

                        Az SPS-albizottság részéről

                        az elnök

               Függelék

               Az EU–Ukrajna állategészségügyi és növényegészségügyi intézkedésekkel foglalkozó SPS-albizottság eljárási szabályzata

               1. cikk

               Általános rendelkezések

               1.Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (a továbbiakban: a megállapodás) 74. cikkének (1) bekezdése szerint létrehozott állategészségügyi és növényegészségügyi intézkedésekkel foglalkozó albizottság (a továbbiakban: SPS-albizottság) támogatja a kereskedelmi formációban ülésező Társulási Bizottságot a feladatai végrehajtásában, a megállapodás IV. címe 465. cikkének (4) bekezdésével összhangban.

               2.Az SPS-albizottság elvégzi a megállapodás 74. cikkének (2) bekezdésében meghatározott feladatokat, a megállapodás 59. cikkében megállapított, a IV. cím 4. fejezete szerinti célkitűzések fényében.

               3.Az SPS-albizottság az Európai Bizottság és Ukrajna állategészségügyi és növényegészségügyi kérdésekért felelős képviselőiből áll.

               4.Az elnöki tisztséget az Európai Bizottság vagy Ukrajna állategészségüggyel és növényegészségüggyel kapcsolatos ügyekért felelős valamely képviselője látja el az alábbi 2. cikkel összhangban.

               5.Az ezen eljárási szabályzatban szereplő Felek meghatározása megfelel a megállapodás 482. cikkében szereplő meghatározásnak.

               2. cikk

               Elnökség

               Az SPS-albizottság elnökségét 12 hónapos időtartamra a Felek felváltva töltik be. Az első időszak a Társulási Tanács első ülésének napján kezdődik és ugyanazon év december 31-én ér véget.

               3. cikk

               Ülések

               1.A Felek eltérő megállapodásának hiányában, az SPS-albizottság a megállapodás hatálybalépésétől számított három hónapon belül, azt követően pedig bármely Fél kérésére, vagy évente legalább egy alkalommal ülésezik.

               2.Az SPS-albizottság üléseit az elnök hívja össze a Felek által közösen megállapított időpontban és helyszínen. Amennyiben a Felek másként nem állapodnak meg, az ülés összehívásáról szóló értesítést az SPS-albizottság elnöke az ülés kezdete előtt legkésőbb 28 nappal küldi ki.

               3.Az SPS-albizottság rendes ülését lehetőség szerint kellő idővel a kereskedelmi formációban ülésező Társulási Bizottság rendes ülése előtt kell összehívni.

               4.Az SPS-albizottság üléseit bármilyen előzetesen egyeztetett technológia –például video- vagy audiokonferencia – igénybevételével meg lehet tartani.

               5.Az SPS-albizottság az üléseken kívül is megtárgyalhat kérdéseket, levelezés útján.

               4. cikk

               Küldöttségek

               A Feleket minden ülés előtt a titkárságon keresztül tájékoztatják az ülésen részt vevő küldöttségek tervezett összetételéről.

               5. cikk

               Titkárság

               1.Az SPS-albizottság titkári feladatait az Európai Bizottság egy tisztviselője és Ukrajna egy tisztviselője közösen látják el, a kölcsönös bizalom és együttműködés szellemében.

               2.A kereskedelmi formációban ülésező Társulási Bizottság titkársága tájékoztatást kap az SPS-albizottság valamennyi határozatáról, véleményéről, ajánlásáról, jelentéséről és más, egyeztetett intézkedéséről.

               6. cikk

               Levelezés

               1.Az SPS-albizottsághoz címzett levelezést az egyik Fél részéről a titkári feladatokat ellátó tisztviselőnek kell címezni, aki tájékoztatja erről a másik titkárt.

               2.Az SPS-albizottságnak címzett leveleket a titkárság az SPS-albizottság elnökéhez továbbítja, és amennyiben indokolt, a jelen eljárási szabályzat 7. cikkében említett dokumentumként körözteti.

               3.Az SPS-albizottság elnökétől származó levelezést a titkárság az SPS-albizottság elnökének a nevében megküldi a címzettek részére. Az ilyen leveleket adott esetben az eljárási szabályzat 7. cikkében előírtak szerint köröztetik.

               7. cikk

               Dokumentumok

               1.A dokumentumokat az SPS-albizottság titkárain keresztül köröztetik.

               2.Minden Fél a saját titkárának továbbítja a dokumentumait. A titkár ezeket a dokumentumokat továbbítja a másik Fél titkárának.

               3.Az uniós Fél titkára továbbítja ezeket az okmányokat az Unió felelős képviselőinek, és az ilyen levelezésben következetesen másolatot küld az ukrajnai Fél titkára és a kereskedelmi formációban ülésező Társulási Bizottság titkárai számára.

               4.Az ukrajnai Fél titkára továbbítja ezeket a dokumentumokat Ukrajna felelős képviselőinek, és az ilyen levelezésben minden esetben másolatot küld az uniós Fél titkára és a kereskedelmi formációban ülésező Társulási Bizottság titkárai számára.

               5.Az SPS-albizottság titkárai kapcsolattartó pontokként szolgálnak a megállapodás 67. cikkében előírt információcsere céljából.

               8. cikk

               Titoktartás

               Amennyiben a Felek erről másként nem határoznak, az SPS-albizottság ülései nem nyilvánosak. Amikor az egyik Fél bizalmasnak nyilvánított információkat terjeszt az SPS-albizottság elé, a másik Fél a szóban forgó információkat e szerint kezeli.

               9. cikk

               Az ülések napirendje

               1.Az egyes ülések ideiglenes napirendjét, valamint az operatív következtetések tervezetét a 10. cikkben előírtak szerint az SPS-albizottság titkársága állítja össze a Felek által tett javaslatok alapján. Az ideiglenes napirend azokat a pontokat tartalmazza, amelyeknek napirendbe való felvételére legkésőbb az ülés kezdete előtt 21 naptári nappal valamelyik Fél felkérte az SPS-albizottság titkárságát, és ennek alátámasztására a tárgyhoz tartozó dokumentumokat is elküldte.

               2.Az ideiglenes napirendet a vonatkozó dokumentumokkal együtt – a 7. cikkben előírtak szerint – az ülés kezdete előtt legkésőbb 15 naptári nappal köröztetni kell.

               3.A napirendet az egyes ülések kezdetén fogadja el az SPS-albizottság. A Felek egyetértésével a tervezett napirenden kívüli pontokat is fel lehet venni a napirendbe.

               4.Az SPS-albizottság elnöke a Felek közötti megállapodás útján az egyes témakörökre vonatkozó tájékoztatás céljából a Felek egyéb szerveinek képviselőit vagy a témakör független szakértőit is felkérheti eseti alapon az üléseken való részvételre. A Felek biztosítják, hogy a megfigyelők vagy szakértők tiszteletben tartják a titoktartási követelményeket.

               5.Különleges körülményekre tekintettel az SPS-albizottság elnöke a Felekkel való egyeztetést követően lerövidítheti az (1) és (2) bekezdésben meghatározott időszakokat.

               10. cikk

               Jegyzőkönyvek és operatív következtetések

               1.A két titkár minden ülésről közös jegyzőkönyvtervezetet készít.

               2.A jegyzőkönyvben az egyes napirendi pontok tekintetében főszabály szerint a következőket kell feltüntetni:

               (a)az ülés résztvevői, a kíséretükben lévő tisztviselők, valamint az ülésen részt vevő megfigyelők és szakértők;

               (b)az SPS-albizottság elé terjesztett dokumentumok;

               (c)az SPS-albizottság valamely tagja által felvételre kért nyilatkozatok; valamint

               (d)az ülés operatív következtetései a (4) bekezdéssel összhangban.

               3.A jegyzőkönyv tervezetét az SPS-albizottság elé terjesztik jóváhagyás céljából. A jegyzőkönyvet az SPS-albizottság üléseit követő 28 naptári napon belül jóváhagyják. Az eljárási szabályzat 7. cikkében említett minden címzett részére másolatot küldenek.

               4.Az operatív következtetések tervezetét az elnöki tisztet betöltő Fél SPS-albizottságának titkára állítja össze minden ülés után, és továbbítja a Feleknek a napirenddel együtt, rendszerint az ülés kezdete előtt legkésőbb 15 naptári nappal. Ezt a tervezetet az ülés folyamán frissítik, majd az ülés befejezésekor, amennyiben a Felek másként nem állapodnak meg, az SPS-albizottság elfogadja az operatív következtetéseket, amelyek tükrözik a Felek megállapodása szerinti nyomon követési intézkedéseket. Egyeztetés után, az operatív következtetéseket csatolják a jegyzőkönyvhöz és végrehajtásukat áttekintik az SPS-albizottság ezt követő ülésein. Ennek céljából, az SPS-albizottság sablont fogad el, amely valamennyi intézkedési pontra vonatkozóan lehetővé teszi a nyomon követést egy konkrét határidővel.

               11. cikk

               Határozatok és ajánlások

               1.A megállapodás 74. cikkében előírtak értelmében az SPS-albizottság határozatokat, véleményeket, ajánlásokat, jelentéseket és közös intézkedéseket fogad el. E határozatokat, véleményeket, ajánlásokat, jelentéseket és közös fellépéseket a Felek konszenzussal fogadják el azt követően, hogy az elfogadásukhoz szükséges saját belső eljárásuk lezárult. A határozatok kötelező érvényűek a Felekre nézve, akik megteszik az azok végrehajtásához szükséges intézkedéseket.

               2.A határozatokat, véleményeket, ajánlásokat vagy jelentéseket az elnök írja alá és a két titkár hitelesíti. A (3) bekezdés sérelme nélkül, az elnök ezeket a dokumentumokat azon az ülésen írja alá, amelyen a vonatkozó határozatot, véleményt, ajánlást vagy jelentést elfogadják.

               3.Az SPS-albizottság határozatokat hozhat, ajánlásokat fogalmazhat meg, valamint véleményeket és jelentéseket fogadhat el írásos eljárás keretében, a vonatkozó belső eljárások lezárulása után, amennyiben a Felek így állapodnak meg. Az írásbeli eljárás a Felek egyetértésével eljáró két titkár közötti jegyzékváltásból áll. E célból a javaslat szövegét a 7. cikknek megfelelően köröztetik egy 21 naptári napnál nem rövidebb határidő megjelölésével, amelyen belül a tagoknak közölniük kell a javaslattal kapcsolatos esetleges fenntartásaikat, illetve módosító indítványaikat. Különleges körülményekre tekintettel az SPS-albizottság elnöke a Felekkel való egyeztetést követően lerövidítheti az ebben a bekezdésben megállapított időszakokat. Miután megállapodtak az adott határozat, vélemény, ajánlás vagy jelentés szövegéről, azt az elnök írja alá és a két titkár hitelesíti.

               4.Az SPS-albizottság jogi aktusai az esettől függően a „határozat”, „vélemény”, „ajánlás” vagy „jelentés” címet viselik. Minden határozat az elfogadásának napján lép hatályba, kivéve ha a határozat másképp rendelkezik.

               5.A határozatokat, véleményeket, ajánlásokat és jelentéseket megküldik mindkét Félnek.

               6.A Felek dönthetnek úgy, hogy az SPS-albizottság határozatait, véleményeit és ajánlásait közzéteszik hivatalos lapjukban.

               12. cikk

               Jelentések

               Az SPS-albizottság jelentést nyújt be a saját tevékenységéről, valamint a technikai munkacsoportok vagy a kereskedelmi formációban ülésező Társulási Bizottság által felállított ad hoc csoportok tevékenységéről. Az albizottság a jelentést 25 nappal a kereskedelmi formációban ülésező Társulási Bizottság rendes évi ülése előtt nyújtja be.

               13. cikk

               Nyelvek

               1.Az SPS-albizottság hivatalos nyelvei az angol és az ukrán.

               2.Amennyiben erről másképp nem határoznak, az SPS-albizottság az ezeken a nyelveken elkészített dokumentáció alapján folytatja tanácskozásait.

               14. cikk

               Kiadások

               1.A Felek maguk viselik az SPS-albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési szolgáltatások igénybevételével kapcsolatos költségeket is.

               2.Az ülések megrendezésével és a dokumentumok sokszorosításával kapcsolatos kiadásokat az ülésnek otthont adó Fél viseli.

               3.Az üléseken való tolmácsolással, valamint az iratoknak ezen eljárási szabályzat 13. cikkének (1) bekezdése szerint angol és ukrán nyelvre, illetve e nyelvekről történő fordításával kapcsolatos kiadásokat az ülésnek otthont adó Fél viseli.

               A más nyelvekre, illetve nyelvekről történő tolmácsolás és fordítás költségeit közvetlenül a tolmácsolást vagy fordítást kérő Fél viseli.

               15. cikk

               Az eljárási szabályzat módosítása

               Az eljárási szabályzat az SPS-albizottság határozatával módosítható a megállapodás 74. cikkének (5) bekezdésével összhangban.

               16. cikk

               Technikai munkacsoportok és ad hoc csoportok

               1.Az SPS-albizottság a megállapodás 74. cikkének (3) bekezdése szerinti határozattal adott esetben technikai munkacsoportokat vagy ad hoc csoportokat – köztük tudományos csoportokat – hozhat létre vagy szüntethet meg.

               2.Az ad hoc csoportban nem szükségszerűen csak a Felek képviselői vehetnek részt tagként. A Felek biztosítják, hogy az SPS-albizottság által létrehozott bármely csoport tagjai tiszteletben tartják a megfelelő titoktartási előírásokat.

               3.Eltérő megállapodás hiányában az SPS-albizottság által létrehozott csoportok az SPS-albizottság felügyelete alatt dolgoznak, amely felé jelentéstételi kötelezettséggel tartoznak.

               4.Szükség esetén összehívhatják a munkacsoportok találkozóit, amelyekre személyes ülések vagy video- vagy audiokonferenciák formájában kerül sor.

               5.Az SPS-albizottság titkársága másolatot kap valamennyi, a munkacsoportok tevékenysége szempontjából releváns levelezésről, dokumentumról és közleményről.

               6.A munkacsoportok írásos ajánlásokat terjeszthetnek az SPS-albizottság elé. Az ajánlásokat konszenzussal hozzák meg, majd továbbítják az SPS-albizottság elnöke számára, aki a 7. cikkben foglaltak szerint körözteti azokat.

               7.A jelen eljárási szabályzat értelemszerűen bármely munkacsoportra vagy az SPS-albizottság által létrehozott bármely ad hoc munkacsoportra alkalmazandó, feltéve hogy e cikk másként nem rendelkezik. A kereskedelmi formációban ülésező Társulási Bizottságra való hivatkozás az SPS-albizottságra való hivatkozásként értelmezendő.

               TERVEZET

               AZ EU–Ukrajna kereskedelemmel és fenntartható fejlődéssel foglalkozó albizottság

               ...-i 1/2016. sz. HATÁROZATA

               eljárási szabályzatának elfogadásáról

               AZ EU–UKRAJNA KERESKEDELEMMEL ÉS FENNTARTHATÓ FEJLŐDÉSSEL FOGLALKOZÓ ALBIZOTTSÁG,

               tekintettel az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásra (a továbbiakban: a megállapodás) és különösen annak 300. cikkére,

               mivel:

               (1)A megállapodás 486. cikkével összhangban a megállapodás meghatározott részei, ideértve a IV. cím (Kereskedelem és kereskedelemmel kapcsolatos ügyek) 13. fejezetét (Kereskedelem és fenntartható fejlődés), 2016. január 1-jétől ideiglenesen alkalmazandók.

               (2)A megállapodás 300. cikke előírja, hogy a kereskedelemmel és a fenntartható fejlődéssel foglalkozó albizottság felügyeli a megállapodás IV. címe (Kereskedelem és kereskedelemmel kapcsolatos ügyek) 13. fejezetének (Kereskedelem és fenntartható fejlődés) végrehajtását.

               (3)A megállapodás 300. cikkének (1) bekezdése szerint a kereskedelemmel és a fenntartható fejlődéssel foglalkozó albizottság elfogadja eljárási szabályzatát,

               A KÖVETKEZŐKÉPPEN HATÁROZOTT:

               1. cikk

               A kereskedelemmel és fenntartható fejlődéssel foglalkozó albizottság függelékben szereplő eljárási szabályzata elfogadásra kerül.

               2. cikk

               Ez a határozat az elfogadásának napján lép hatályba.

               Kelt ...-ban/-ben, …-án/-én.

                        a kereskedelemmel és a fenntartható fejlődéssel foglalkozó albizottság részéről

                        az elnök

               Függelék

               Az EU–Ukrajna kereskedelemmel és fenntartható fejlődéssel foglalkozó albizottság eljárási szabályzata

               1. cikk

               Általános rendelkezések

               1.Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (a továbbiakban: megállapodás) 300. cikkének megfelelően létrehozott, kereskedelemmel és fenntartható fejlődéssel foglalkozó albizottság támogatja a megállapodás 465. cikkének (4) bekezdésével összhangban kijelölt, kereskedelmi formációban ülésező Társulási Bizottságot a feladatai ellátásában.

               2.A kereskedelemmel és a fenntartható fejlődéssel foglalkozó albizottság a megállapodás IV. címének (Kereskedelem és kereskedelemmel kapcsolatos ügyek) 13. fejezetében (Kereskedelem és fenntartható fejlődés) meghatározott feladatokat hajtja végre.

               3.A kereskedelemmel és a fenntartható fejlődéssel foglalkozó albizottság az Európai Bizottság és Ukrajna kereskedelemmel és fenntartható fejlődéssel kapcsolatos ügyekért felelős képviselőiből áll.

               4.A kereskedelemmel és a fenntartható fejlődéssel foglalkozó albizottság elnöki tisztséget az Európai Bizottság vagy Ukrajna kereskedelemmel és fenntartható fejlődéssel kapcsolatos kérdésekért felelős képviselője látja el.

               5.Az eljárási szabályzatban a „Felek” kifejezés meghatározása a megállapodás 482. cikkében foglaltakat követi.

               2. cikk

               Egyedi rendelkezések

               1.Amennyiben ez az eljárási szabályzat másképpen nem rendelkezik, az EU–Ukrajna Társulási Bizottság eljárási szabályzatának 2–14. cikke alkalmazandó.

               2.A Társulási Bizottságra való hivatkozásokat a kereskedelmi formációban ülésező Társulási Bizottságra való hivatkozásként kell értelmezni. A Társulási Bizottságra vagy a kereskedelmi formációban ülésező Társulási Bizottságra való hivatkozásokat a kereskedelemmel és a fenntartható fejlődéssel foglalkozó albizottságra való hivatkozásként kell értelmezni.

               3. cikk

               Ülések

               A kereskedelemmel és a fenntartható fejlődéssel foglalkozó albizottság szükség szerint ülésezik. A Felek törekednek arra, hogy évente egyszer ülésezzenek.

               4. cikk

               Az eljárási szabályzat módosítása

               Ez az eljárási szabályzat az EU-Ukrajna kereskedelemmel és a fenntartható fejlődéssel foglalkozó albizottság határozatával módosítható a megállapodás 240. cikkével összhangban.

               TERVEZET

               AZ EU–UKRAJNA VÁMÜGYEKKEL FOGLALKOZÓ ALBIZOTTSÁG

               ...-i 1/2016. sz. HATÁROZATA

               eljárási szabályzatának elfogadásáról

               AZ EU–UKRAJNA VÁMÜGYEKKEL FOGLALKOZÓ ALBIZOTTSÁG,

               tekintettel az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásra (a továbbiakban: a megállapodás) és különösen annak 83. cikkére,

               mivel:

               (1)A megállapodás 486. cikkével összhangban a megállapodás meghatározott részei, ideértve a IV. cím (Kereskedelem és kereskedelemmel kapcsolatos ügyek) 5. fejezetét (Vámügyi együttműködés és a kereskedelem könnyítése) is, 2016. január 1-jétől ideiglenesen alkalmazandók.

               (2)A megállapodás 83. cikke értelmében a vámügyekkel foglalkozó albizottság nyomon követi a megállapodás IV. címe (Kereskedelem és kereskedelemmel kapcsolatos ügyek) 5. fejezetének (Vámügyi együttműködés és a kereskedelem könnyítése) végrehajtását és irányítását.

               (3)A megállapodás 83. cikke (e) bekezdése szerint a vámügyekkel foglalkozó albizottság elfogadja saját eljárási szabályzatát,

               A KÖVETKEZŐKÉPPEN HATÁROZOTT:

               1. cikk

               A vámügyekkel foglalkozó albizottság függelékben szereplő eljárási szabályzata elfogadásra kerül.

               2. cikk

               Ez a határozat az elfogadásának napján lép hatályba.

               Kelt …-án/-én

                        Az Unió részéről

                        Ukrajna részéről

               Függelék

               Az EU–Ukrajna vámügyekkel foglalkozó albizottság eljárási szabályzata

               1. cikk

               Általános rendelkezések

               1.Az egyrészről az Európai Unió és az Európai Atomenergia-közösség és tagállamaik, másrészről Ukrajna közötti társulási megállapodás (a továbbiakban: a megállapodás) 83. cikke szerint létrehozott vámügyekkel foglalkozó albizottság a megállapodás ugyanazon cikkével összhangban végzi feladatait.

               2.A vámügyekkel foglalkozó albizottság az Európai Bizottság és Ukrajna vámokért és vámügyekkel kapcsolatos kérdésekért felelős képviselőiből áll.

               3.Az elnöki tisztséget az Európai Bizottság vagy Ukrajna vámokért és vámügyekkel kapcsolatos kérdésekért felelős valamely képviselője látja el az alábbi 2. cikkel összhangban.

               4.Az ezen eljárási szabályzatban szereplő Felek meghatározása megfelel a megállapodás 482. cikkében szereplő meghatározásnak.

               2. cikk

               Elnökség

               A vámügyekkel foglalkozó albizottság elnökségét 12 hónapos időtartamra a Felek felváltva töltik be. Az első időszak a Társulási Tanács első ülésének napján kezdődik és ugyanazon év december 31-én ér véget.

               3. cikk

               Ülések

               1.A Felek eltérő megállapodásának hiányában a vámügyekkel foglalkozó albizottság évente egyszer, vagy pedig bármely Fél kérésére ülésezik.

               2.A vámügyekkel foglalkozó albizottság minden ülését az elnök hívja össze; az ülések időpontjáról és helyszínéről a Felek közösen állapodnak meg. Amennyiben a Felek másként nem állapodnak meg, a vámügyekkel foglalkozó albizottság elnöke az ülés összehívásáról szóló értesítést az ülés kezdete előtt legkésőbb 28 naptári nappal megküldi a vámügyi albizottság tagjainak.

               3.A vámügyekkel foglalkozó albizottság üléseit bármilyen előzetesen egyeztetett technológia –például video- vagy audiokonferencia – igénybevételével meg lehet tartani.

               5.A vámügyekkel foglalkozó albizottság az üléseken kívül is megtárgyalhat kérdéseket, levelezés útján.

               4. cikk

               Küldöttségek

               A Feleket minden ülés előtt a titkárságon keresztül tájékoztatni kell az ülésen részt vevő küldöttségek tervezett összetételéről.

               5. cikk

               Titkárság

               1.A vámügyekkel foglalkozó albizottság titkári feladatait az Európai Bizottság és Ukrajna egy-egy, vámokért és vámügyekkel kapcsolatos kérdésekért felelős tisztviselője közösen látja el, a kölcsönös bizalom és együttműködés szellemében.

               2.A kereskedelmi formációban ülésező Társulási Bizottság titkársága tájékoztatást kap a vámügyekkel foglalkozó albizottság minden egyes döntéséről, véleményéről, ajánlásáról, jelentéséről és más egyéb egyeztetett intézkedéséről.

               6. cikk

               Levelezés

               1.A vámügyekkel foglalkozó albizottsághoz címzett levelezést az egyik Fél részéről a titkári feladatokat ellátó tisztviselőhöz kell irányítani, aki tájékoztatja erről a másik titkárt.

               2.A vámügyekkel foglalkozó albizottsághoz címzett levelezést a titkárság a vámügyekkel foglalkozó albizottság elnökéhez továbbítja, és amennyiben indokolt, a jelen eljárási szabályzat 7. cikkében említett dokumentumként körözteti.

               3.A vámügyekkel foglalkozó albizottság elnökétől származó levelezést a titkárság az elnök nevében megküldi a címzettek részére. Az ilyen leveleket adott esetben az eljárási szabályzat 7. cikkében előírtak szerint köröztetik.

               7. cikk

               Dokumentumok

               1.A dokumentumokat a vámügyekkel foglalkozó albizottság titkárságán keresztül köröztetik.

               2.Minden Fél a saját titkárának továbbítja a dokumentumait. A titkár ezeket a dokumentumokat továbbítja a másik Fél titkárának.

               3.Az uniós Fél titkára továbbítja ezeket a dokumentumokat az Unió felelős képviselői felé, és az ilyen levelezésből minden esetben másolatot küld az ukrajnai Fél titkárának. Az uniós Fél titkára a végleges dokumentumokból másolatot küld a kereskedelmi formációban ülésező Társulási Bizottság titkárainak.

               4.Az ukrajnai Fél titkára továbbítja ezeket a dokumentumokat Ukrajna felelős képviselői felé, és az ilyen levelezésből minden esetben másolatot küld az uniós Fél titkárának. Ukrajna titkára a végleges dokumentumokból másolatot küld a kereskedelmi formációban ülésező Társulási Bizottság titkárainak.

               8. cikk

               Titoktartás

               Amennyiben a Felek erről másként nem határoznak, a vámügyekkel foglalkozó albizottság ülései nem nyilvánosak. Amikor az egyik Fél bizalmasnak nyilvánított információkat terjeszt a vámügyekkel foglalkozó albizottság elé, a másik Fél a szóban forgó információkat e szerint kezeli.

               9. cikk

               Az ülések napirendje

               1.Az egyes ülések ideiglenes napirendjét a vámügyekkel foglalkozó albizottság titkársága állítja össze a Felek által tett javaslatok alapján. Az ideiglenes napirend azokat a pontokat tartalmazza, amelyeknek napirendbe való felvételére legkésőbb az ülés kezdete előtt 21 naptári nappal valamelyik Fél felkérte a vámügyekkel foglalkozó albizottság titkárságát, és ennek alátámasztására a tárgyhoz tartozó dokumentumokat is elküldte.

               2.Az ideiglenes napirendet a vonatkozó dokumentumokkal együtt – a 7. cikkben előírtak szerint – az ülés kezdete előtt legkésőbb 15 naptári nappal köröztetni kell.

               3.A napirendet az adott ülés kezdetén fogadja el a vámügyekkel foglalkozó albizottság. A Felek egyetértésével a tervezett napirenden kívüli pontokat is fel lehet venni a napirendbe.

               4.Az vámügyekkel foglalkozó albizottság elnöke a Felek közötti megállapodás útján az egyes témakörökre vonatkozó tájékoztatás céljából a Felek egyéb szerveinek képviselőit vagy a témakör független szakértőit is felkérheti eseti alapon az üléseken való részvételre. A Felek biztosítják, hogy a megfigyelők vagy szakértők tiszteletben tartják a titoktartási követelményeket.

               5.Különleges körülményekre tekintettel a vámügyekkel foglalkozó albizottság elnöke a Felekkel egyeztetve lerövidítheti az (1) és (2) bekezdésben meghatározott határidőket.

               10. cikk

               Jegyzőkönyvek és operatív következtetések

               1.Az ülésekről készült jegyzőkönyvtervezeteket, ideértve az operatív következtetéseket, az elnöki tisztet betöltő Fél vámügyekkel foglalkozó albizottságának titkársága állítja össze.

               2.A jegyzőkönyvet az operatív következtetésekkel együtt a vámügyekkel foglalkozó albizottság elé terjesztik jóváhagyás céljából. A jegyzőkönyvet a vámügyekkel foglalkozó albizottság üléseit követő 28 naptári napon belül jóváhagyják. Az eljárási szabályzat 7. cikkében említett minden címzett részére másolatot küldenek.

               11. cikk

               Határozatok és ajánlások

               1.A megállapodás 83. cikkében előírtak értelmében a vámügyekkel foglalkozó albizottság gyakorlati rendelkezéseket, intézkedéseket, határozatokat (a továbbiakban: határozatok) és ajánlásokat fogad el. Ezeket a Felek konszenzussal fogadják el azt követően, hogy az elfogadásukhoz szükséges saját belső eljárásuk lezárult. A határozatok kötelező érvényűek a Felekre nézve, akik megteszik az azok végrehajtásához szükséges intézkedéseket.

               2.A határozatokat és ajánlásokat mindegyik Fél képviselője aláírja. A (3) bekezdés sérelme nélkül, a képviselők ezeket a dokumentumokat azokon az üléseken írják alá, amelyeken a vonatkozó határozatokat vagy ajánlásokat elfogadták.

               3.A vámügyekkel foglalkozó albizottság határozatokat hozhat vagy ajánlásokat fogalmazhat meg írásos eljárás keretében, a vonatkozó belső eljárások lezárulása után, amennyiben a Felek így állapodnak meg. Az írásbeli eljárás a Felek egyetértésével eljáró két elnök közötti jegyzékváltásból áll. E célból a javaslat szövegét a 7. cikknek megfelelően köröztetik egy 21 naptári napnál nem rövidebb határidő megjelölésével, amelyen belül a tagoknak közölniük kell a javaslattal kapcsolatos esetleges fenntartásaikat, illetve módosító indítványaikat. Különleges körülményekre tekintettel a vámügyekkel foglalkozó albizottság elnöke a Felekkel való egyeztetést követően lerövidítheti az ebben a bekezdésben megállapított időszakokat. Ha a szövegben megállapodtak, a határozatot vagy ajánlást mindegyik Fél képviselője aláírja.

               4.A vámügyekkel foglalkozó albizottság jogi aktusai a „határozat”, illetve „ajánlás” címet viselik. Minden határozat az elfogadásának napján lép hatályba, kivéve, ha a határozat másképp rendelkezik.

               5.A vámügyekkel foglalkozó albizottság határozatait és ajánlásait a két titkár hitelesíti.

               6.A határozatokat és ajánlásokat mindkét Félnek megküldik.

               7.A Felek dönthetnek úgy, hogy a vámügyekkel foglalkozó albizottság határozatait és ajánlásait közzéteszik hivatalos lapjukban.

               12. cikk

               Jelentések

               A vámügyekkel foglalkozó albizottság a kereskedelmi formációban ülésező társulási bizottságnak tesz jelentést a kereskedelmi formációban ülésező Társulási Bizottság minden éves közgyűlésén.

               13. cikk

               Nyelvek

               1.A vámügyekkel foglalkozó albizottság hivatalos nyelvei az angol és az ukrán.

               2.Amennyiben erről másképp nem határoznak, a vámügyekkel foglalkozó albizottság az ezeken a nyelveken elkészített dokumentáció alapján folytatja tanácskozásait.

               14. cikk

               Kiadások

               1.A Felek maguk viselik a vámügyekkel foglalkozó albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési szolgáltatások igénybevételével kapcsolatos költségeket is.

               2.Az ülések megrendezésével és a dokumentumok sokszorosításával kapcsolatos kiadásokat az ülésnek otthont adó Fél viseli.

               3.Az üléseken való tolmácsolással, valamint az iratoknak ezen eljárási szabályzat 13. cikkének (1) bekezdése szerint angol és ukrán nyelvre, illetve e nyelvekről történő fordításával kapcsolatos kiadásokat az ülésnek otthont adó Fél viseli.

               A más nyelvekre, illetve nyelvekről történő tolmácsolás és fordítás költségeit közvetlenül a tolmácsolást vagy fordítást kérő Fél viseli.

               15. cikk

               Az eljárási szabályzat módosítása

               Az eljárási szabályzat a vámügyekkel foglalkozó albizottság határozatával módosítható a megállapodás 83. cikke e) pontjával összhangban.

               TERVEZET

               AZ EU–UKRAJNA FÖLDRAJZI ÁRUJELZŐKKEL FOGLALKOZÓ ALBIZOTTSÁG

               ...-i 1/2016. sz. HATÁROZATA

               eljárási szabályzatának elfogadásáról

               AZ EU–UKRAJNA FÖLDRAJZI ÁRUJELZŐKKEL FOGLALKOZÓ ALBIZOTTSÁG,

               tekintettel az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásra (a továbbiakban: a megállapodás) és különösen annak 211. cikkére,

               mivel:

               (1)A megállapodás 486. cikkével összhangban a megállapodás meghatározott részei, ideértve a IV. cím (Kereskedelem és kereskedelemmel kapcsolatos ügyek) 9. fejezet (Szellemi tulajdon) 2. szakaszának 3. alszakaszát (Földrajzi árujelzők) is, 2016. január 1-jétől ideiglenesen alkalmazandók.

               (2)A megállapodás 211. cikke előírja, hogy a földrajzi árujelzőkkel foglalkozó albizottság ellenőrzi a megállapodás földrajzi árujelzők tekintetében történő alakulását és a földrajzi árujelzőkről folytatott párbeszéd és együttműködés fórumaként szolgál.

               (2)A megállapodás 211. cikkének (2) bekezdése szerint a földrajzi árujelzőkkel foglalkozó albizottság maga állapítja meg eljárási szabályzatát,

               A KÖVETKEZŐKÉPPEN HATÁROZOTT:

               1. cikk

               A földrajzi árujelzőkkel foglalkozó albizottság Függelékben megállapított eljárási szabályzata elfogadásra kerül.

               2. cikk

               Ez a határozat az elfogadásának napján lép hatályba.

               Kelt …, …-án/-én.

                        Az Unió részéről

                        Ukrajna részéről

               Függelék

               Az EU-Ukrajna földrajzi árujelzőkkel foglalkozó albizottság eljárási szabályzata

               1. cikk

               Általános rendelkezések

               (1)Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (a továbbiakban: a megállapodás) 211. cikkének (1) bekezdése szerint létrehozott, a földrajzi árujelzőkkel foglalkozó albizottság támogatja a kereskedelmi formációban ülésező Társulási Bizottságot a feladatai végrehajtásában, a megállapodás IV. címe 465. cikkének (4) bekezdésével összhangban.

               (2)A földrajzi árujelzőkkel foglalkozó albizottság végrehajtja a megállapodás 211. cikkében meghatározott feladatait.

               (3)A földrajzi árujelzőkkel foglalkozó albizottság az Európai Bizottság és Ukrajna földrajzi árujelzők terén hatáskörrel rendelkező tisztviselőkből áll.

               (4)A Felek egy-egy küldöttségvezetőt neveznek ki, akik kapcsolattartói feladatokat látnak el az albizottságra vonatkozó valamennyi kérdésben.

               (5)A küldöttségvezetők elnöki tisztséget töltenek be a lenti 2. cikkel összhangban.

               (6)A küldöttségvezetők átruházhatják küldöttségvezetői feladataikat vagy azok egy részét egy kinevezett helyettesre, amely esetben a továbbiakban a küldöttségvezetőre tett hivatkozások a kinevezett helyettesre is vonatkoznak.

               (7)Az ezen eljárási szabályzatban szereplő Felek meghatározása megfelel a megállapodás 482. cikkében szereplő meghatározásnak.

               2. cikk

               Elnökség

               A földrajzi árujelzőkkel foglalkozó albizottság elnökségét 12 hónapos időtartamra a Felek felváltva töltik be. Az első időszak a Társulási Tanács első ülésének napján kezdődik és ugyanazon év december 31-én ér véget.

               3. cikk

               Ülések

               1.A Felek eltérő megállapodása hiányában a földrajzi árujelzőkkel foglalkozó albizottság bármely Fél kérésére ülésezik az EU vagy Ukrajna területén felváltva, legkésőbb a kéréstől számított 90 napon belül.

               2.A földrajzi árujelzőkkel foglalkozó albizottság minden ülését az elnök hívja össze; az ülések időpontjáról és helyszínéről a Felek közösen állapodnak meg. Amennyiben a Felek másként nem állapodnak meg, az ülés összehívásáról szóló értesítést a földrajzi árujelzőkkel foglalkozó albizottság elnöke az ülés kezdete előtt legkésőbb 28 nappal küldi ki.

               3.A földrajzi árujelzőkkel foglalkozó albizottság rendes ülését lehetőség szerint kellő idővel a kereskedelmi formációban ülésező Társulási Bizottság rendes ülése előtt kell összehívni.

               4.Kivételes esetben a földrajzi árujelzőkkel foglalkozó albizottság ülései a Felek egyetértésével bármilyen technológiai eszköz – köztük videokonferencia – útján is megtarthatók.

               4. cikk

               Küldöttségek

               A Feleket minden ülés előtt a titkárságon keresztül tájékoztatni kell az ülésen részt vevő küldöttségek tervezett összetételéről.

               5. cikk

               Titkárság

               1.A földrajzi árujelzőkkel foglalkozó albizottság titkári feladatait az Európai Bizottság egy képviselője és Ukrajna egy képviselője – akiket a küldöttségvezetők neveznek ki – közösen látják el, a kölcsönös bizalom és együttműködés szellemében.

               2.A kereskedelmi formációban ülésező Társulási Bizottság titkársága tájékoztatást kap a földrajzi árujelzőkkel foglalkozó albizottság valamennyi határozatáról, jelentéséről és más, egyeztetett intézkedéséről.

               6. cikk

               Levelezés

               1.A földrajzi árujelzőkkel foglalkozó albizottsághoz címzett levelezést az egyik Fél részéről a titkári feladatokat ellátó tisztviselőnek kell címezni, aki tájékoztatja erről a másik titkárt.

               2.A földrajzi árujelzőkkel foglalkozó albizottságnak címzett leveleket a titkárság a földrajzi árujelzőkkel foglalkozó albizottság elnökéhez továbbítja, és amennyiben indokolt, a jelen eljárási szabályzat 7. cikkében említett dokumentumként körözteti.

               3.A földrajzi árujelzőkkel foglalkozó albizottság elnökétől származó levelezést a titkárság a földrajzi árujelzőkkel foglalkozó albizottság elnöke nevében megküldi a címzettek részére. Az ilyen leveleket adott esetben az eljárási szabályzat 7. cikkében előírtak szerint köröztetik.

               7. cikk

               Dokumentumok

               1.A dokumentumokat a földrajzi árujelzőkkel foglalkozó albizottság titkárain keresztül köröztetik.

               2.Minden Fél a saját titkárának továbbítja a dokumentumait. A titkár ezeket a dokumentumokat továbbítja a másik Fél titkárának.

               3.Az uniós Fél titkára továbbítja ezeket az okmányokat az Unió felelős képviselőinek, és az ilyen levelezésben következetesen másolatot küld az ukrajnai Fél titkára és a kereskedelmi formációban ülésező Társulási Bizottság titkárai számára.

               4.Az ukrajnai Fél titkára továbbítja ezeket a dokumentumokat Ukrajna felelős képviselőinek, és az ilyen levelezésben minden esetben másolatot küld az uniós Fél titkára és a kereskedelmi formációban ülésező Társulási Bizottság titkárai számára.

               8. cikk

               Titoktartás

               Amennyiben a Felek erről másként nem határoznak, a földrajzi árujelzőkkel foglalkozó albizottság ülései nem nyilvánosak. Amikor az egyik Fél bizalmasnak nyilvánított információkat terjeszt a földrajzi árujelzőkkel foglalkozó albizottság elé, a másik Fél a szóban forgó információkat e szerint kezeli.

               9. cikk

               Az ülések napirendje

               1.Az egyes ülések ideiglenes napirendjét, valamint az operatív következtetések tervezetét az alábbi 10. cikkben előírtak szerint a földrajzi árujelzőkkel foglalkozó albizottság titkársága állítja össze a Felek által tett javaslatok alapján. Az ideiglenes napirend azokat a pontokat tartalmazza, amelyeknek napirendbe való felvételére legkésőbb az ülés kezdete előtt 21 naptári nappal valamelyik Fél felkérte a földrajzi árujelzőkkel foglalkozó albizottság titkárságát, és ennek alátámasztására a tárgyhoz tartozó dokumentumokat is elküldte.

               2.Az ideiglenes napirendet a vonatkozó dokumentumokkal együtt – a 7. cikkben előírtak szerint – az ülés kezdete előtt legkésőbb 15 naptári nappal köröztetni kell.

               3.A napirendet az elnök és a másik küldöttségvezető fogadja el az egyes ülések kezdetén. A Felek egyetértésével a tervezett napirenden kívüli pontokat is fel lehet venni a napirendbe.

               4.A földrajzi árujelzőkkel foglalkozó albizottság elnöke a Felek egyetértésével az egyes témakörökre vonatkozó tájékoztatás céljából a Felek egyéb szerveinek képviselőit és a témakör független szakértőit is felkérheti eseti alapon az üléseken való részvételre. A Felek biztosítják, hogy a megfigyelők vagy szakértők tiszteletben tartják a titoktartási követelményeket.

               5.Különleges körülményekre tekintettel a földrajzi árujelzőkkel foglalkozó albizottság elnöke a Felekkel való egyeztetést követően lerövidítheti az (1) és (2) bekezdésben meghatározott időszakokat.

               10. cikk

               Jegyzőkönyvek és operatív következtetések

               1.A két titkár minden ülésről közös jegyzőkönyvtervezetet készít.

               2.A jegyzőkönyvben az egyes napirendi pontok tekintetében főszabály szerint a következőket kell feltüntetni:

               (a)az ülés résztvevői, a kíséretükben lévő tisztviselők, valamint az ülésen részt vevő megfigyelők és szakértők;

               (b)a földrajzi árujelzőkkel foglalkozó albizottság elé terjesztett dokumentumok;

               (c)a földrajzi árujelzőkkel foglalkozó albizottság valamely tagja által felvételre kért nyilatkozatok; valamint

               (d)amennyiben szükséges, az ülés operatív következtetései a (4) bekezdéssel összhangban.

               3.A jegyzőkönyvtervezetet a földrajzi árujelzőkkel foglalkozó albizottság elé kell terjeszteni jóváhagyás céljából. A jegyzőkönyvet a földrajzi árujelzőkkel foglalkozó albizottság üléseit követő 28 naptári napon belül jóváhagyják. Az eljárási szabályzat 7. cikkében említett minden címzett részére másolatot küldenek.

               4.Az operatív következtetések tervezetét az elnöki tisztet betöltő Fél földrajzi árujelzőkkel foglalkozó albizottságának titkára állítja össze minden ülés után, és továbbítja a Feleknek a napirenddel együtt, rendszerint az ülés kezdete előtt legkésőbb 15 naptári nappal. Ezt a tervezetet az ülés folyamán frissítik, majd az ülés befejezésekor, amennyiben a Felek másként nem állapodnak meg, a földrajzi árujelzőkkel foglalkozó albizottság elfogadja az operatív következtetéseket, amelyek tükrözik a Felek megállapodása szerinti nyomonkövetési intézkedéseket. Egyeztetés után, az operatív következtetéseket csatolják a jegyzőkönyvhöz és végrehajtásukat áttekintik a földrajzi árujelzőkkel foglalkozó albizottság ezt követő ülésein. Ennek céljából a földrajzi árujelzőkkel foglalkozó albizottság sablont fogad el, amely valamennyi intézkedési pontra vonatkozóan lehetővé teszi a nyomon követést egy konkrét határidővel.

               11. cikk

               Határozatok

               1.A földrajzi árujelzőkkel foglalkozó albizottság hatáskörrel rendelkezik arra, hogy határozatokat fogadjon el a megállapodás 211. cikkének (3) bekezdésében meghatározott esetekben. E határozatokat a Felek konszenzussal fogadják el azt követően, hogy az elfogadásukhoz szükséges saját belső eljárásuk lezárult. A határozatok kötelező erejűek a Felekre nézve, akik a határozatok végrehajtása céljából megfelelő intézkedéseket hoznak.

               2.A határozatokat mindegyik Fél képviselője aláírja. A (3) bekezdés sérelme nélkül a képviselők e dokumentumokat azokon az üléseken írják alá, amelyeken a vonatkozó határozatokat elfogadták.

               3.A földrajzi árujelzőkkel foglalkozó albizottság határozatokat hozhat írásos eljárás keretében, a vonatkozó belső eljárások lezárulása után, amennyiben a Felek így állapodnak meg. Az írásbeli eljárás a Felek egyetértésével eljáró két titkár közötti jegyzékváltásból áll. E célból a javaslat szövegét a 7. cikknek megfelelően köröztetik egy 21 naptári napnál nem rövidebb határidő megjelölésével, amelyen belül a tagoknak közölniük kell a javaslattal kapcsolatos esetleges fenntartásaikat, illetve módosító indítványaikat. Különleges körülményekre tekintettel a földrajzi árujelzőkkel foglalkozó albizottság elnöke a Felekkel való egyeztetést követően lerövidítheti az ebben a bekezdésben megállapított időszakokat. Ha a szövegben megállapodtak, a határozatot mindegyik Fél képviselője aláírja.

               4.A földrajzi árujelzőkkel foglalkozó albizottság jogi aktusai a „határozat” címet viselik. Minden határozat az elfogadásának napján lép hatályba, kivéve ha a határozat másképp rendelkezik.

               5.A földrajzi árujelzőkkel foglalkozó albizottság határozatait a két titkár hitelesíti.

               6.A határozatokat mindkét Félnek megküldik.

               7.A Felek dönthetnek úgy, hogy a földrajzi árujelzőkkel foglalkozó albizottság határozatait közzéteszik hivatalos lapjukban.

               12. cikk

               Jelentések

               1.A földrajzi árujelzőkkel foglalkozó albizottság a kereskedelmi formációban ülésező Társulási Bizottság minden rendes éves ülésén jelentést nyújt be a kereskedelmi formációban ülésező Társulási Bizottság számára.

               2.E jelentéseket a Felek konszenzussal fogadják el és a „jelentés” címet viselik. A jelentéseket mindkét Félnek megküldik.

               3.A 11. cikk (2) és (3) bekezdésében foglalt határozatok elfogadásához szükséges eljárás értelemszerűen a jelentésekre is alkalmazandó.

               13. cikk

               Nyelvek

               1.A földrajzi árujelzőkkel foglalkozó albizottság hivatalos nyelvei az angol és az ukrán.

               2.Amennyiben erről másképp nem határoznak, a földrajzi árujelzőkkel foglalkozó albizottság az ezeken a nyelveken elkészített dokumentáció alapján folytatja tanácskozásait.

               14. cikk

               Kiadások

               1.A Felek maguk viselik a földrajzi árujelzőkkel foglalkozó albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési szolgáltatások igénybevételével kapcsolatos költségeket is.

               2.Az ülések megrendezésével és a dokumentumok sokszorosításával kapcsolatos kiadásokat az ülésnek otthont adó Fél viseli.

               3.Az üléseken való tolmácsolással, valamint az iratoknak ezen eljárási szabályzat 13. cikkének (1) bekezdése szerint angol és ukrán nyelvre, illetve e nyelvekről történő fordításával kapcsolatos kiadásokat az ülésnek otthont adó Fél viseli.

               A más nyelvekre, illetve nyelvekről történő tolmácsolás és fordítás költségeit közvetlenül a tolmácsolást vagy fordítást kérő Fél viseli.

               15. cikk

               Az eljárási szabályzat módosítása

               Az eljárási szabályzat a földrajzi árujelzőkkel foglalkozó albizottság határozatával módosítható a megállapodás 211. cikkének (2) bekezdésével összhangban.